
ΠΕΡΙΕΧΟΜΕΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

1 Τροποποίηση της 38/2-11-2015 Πράξης Υπουργι¬ 
κού Συμβουλίου για τη «Σύσταση και λειτουργία 
του Κυβερνητικού Συμβουλίου Κοινωνικής Πολι- 
τικής (ΚΥ.Σ.ΚΟΙ.Π)». 

2 Τροποποίηση της 37/2-11-2015 Πράξης Υπουργι¬ 
κού Συμβουλίου «Ανασύσταση του Κυβερνητικού 
Συμβουλίου για την Οικονομική Πολιτική». 

4 Τροποποίηση της 4/10-2-2012 Πράξης Υπουργι¬ 
κού Συμβουλίου «Σύσταση του Κυβερνητικού Συμ¬ 
βουλίου για τη μεταρρύθμιση της δημόσιας διοίκη¬ 
σης, των Ν.Π.Δ.Δ. και των Ο.Τ.Α.» (Υ.Ο.Δ.Δ. 64), όπως 
αυτή τροποποιήθηκε με τις 27/10-8-2012 (Υ.Ο.Δ.Δ. 
386), 14/16-7-2013 (Υ.Ο.Δ.Δ. 347) και 46/8-12-2015 
(Υ.Ο.Δ.Δ. 897) Πράξεις Υπουργικού Συμβουλίου. 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 3 της 24-1-2017 (1) 

Τροποποίηση της 38/2-11-2015 Πράξης Υπουρ¬ 
γικού Συμβουλίου για τη «Σύσταση και λειτουρ¬ 
γία του Κυβερνητικού Συμβουλίου Κοινωνικής 
Πολιτικής (ΚΥ.Σ.ΚΟΙ.Π)». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις των άρθρων 15 παρ. 2 και 90 του Κώ¬ 
δικα Νομοθεσίας για την Κυβέρνηση καιτα Κυβερνητικά 
όργανα (π.δ. 63/2005, Α' 98), 
β. την 38/2-11-2015 Πράξη Υπουργικού Συμβουλίου 
«Σύσταση Κυβερνητικού Συμβουλίου Κοινωνικής Πολι¬ 
τικής (ΚΥ.Σ.ΚΟΙ.Π.)» (Α' 137), 
γ. το γεγονός ότι από τις διατάξεις της παρούσας πρά¬ 
ξης δεν προκαλείται πρόσθετη δαπάνη σε βάρος του 
κρατικού προϋπολογισμού, 
δ. την πρόταση του Πρωθυπουργού, αποφασίζει: 

Άρθρο 1 

Η παρ. 1 της 38/2-11 -2015 Πράξης Υπουργικού Συμ¬ 
βουλίου «Σύσταση Κυβερνητικού Συμβουλίου Κοινωνι¬ 
κής Πολιτικής» αντικαθίσταται ως εξής: 


«Συνιστάται Κυβερνητικό Συμβούλιο Κοινωνικής Πολι¬ 
τικής (ΚΥ.Σ.ΚΟΙ.Π.), στο οποίο μετέχουν ο Αντιπρόεδρος 
της Κυβέρνησης, ως Πρόεδρος, οι Υπουργοί Εσωτερι¬ 
κών, Παιδείας, Έρευνας και Θρησκευμάτων, Εργασίας, 
Κοινωνικής Ασφάλισης και Κοινωνικής Αλληλεγγύης, 
Υγείας, Πολιτισμού και Αθλητισμού και ο Υπουργός Επι¬ 
κράτειας, αρμόδιος για τη διασφάλιση της ενότητας της 
Κυβέρνησης και της συνοχής του κυβερνητικού έργου, 
ως μέλη. Τακτικά μέλη του ΚΥ.Σ.ΚΟΙ.Π., χωρίς δικαίωμα 
ψήφου, είναι επίσης ο Αναπληρωτής Υπουργός Εργα¬ 
σίας, Κοινωνικής Ασφάλισης και Κοινωνικής Αλληλεγ¬ 
γύης, αρμόδιος για θέματα εργασίας και ένταξης στην 
απασχόληση και ο Αναπληρωτής Υπουργός Εργασίας, 
Κοινωνικής Ασφάλισης και Κοινωνικής Αλληλεγγύης, αρ¬ 
μόδιος για θέματα κοινωνικής προστασίας, κοινωνικής 
συνοχής και πρόνοιας. 

Σε περίπτωση απουσίας ή κωλύματος, τον Πρόεδρο 
του ΚΥ.Σ.ΚΟΙ.Π. αναπληρώνει ο Υπουργός Εργασίας, Κοι¬ 
νωνικής Ασφάλισης και Κοινωνικής Αλληλεγγύης, τους 
δε υπουργούς οι οριζόμενοι απ' αυτούς αναπληρωτές 
υπουργοί ή υφυπουργοί. 

Εάν δεν έχει διοριστεί Αντιπρόεδρος της Κυβέρνησης, 
ο Πρόεδροςτου ΚΥ.Σ.ΚΟΙ.Π. και ο αναπληρωτής του ορί¬ 
ζονται με απόφαση του Π ρωθυπουργού από τα πρόσω¬ 
πα του πρώτου εδαφίου. 

Στις συνεδριάσεις παρίσταται ο Γενικός Γραμματέας 
της Κυβέρνησης. Σε περίπτωση απουσίας ή κωλύματος 
αναπληρώνεται από έναν εκ των Προϊσταμένων των Γρα¬ 
φείων της Γενικής Γραμματείας της Κυβέρνησης. 

Καθήκοντα Γραμματέα ασκεί ο Συντονιστής. Ως Συ¬ 
ντονιστής ορίζεται με απόφαση του Προέδρου, η οποία 
δημοσιεύεται στην Εφημερίδα της Κυβερνήσεως, σύμ¬ 
βουλος ή ειδικός συνεργάτης ή μετακλητός υπάλληλος 
ή υπάλληλος αποσπασμένος στο Πολιτικό Γραφείο του 
Προέδρου του Συμβουλίου». 

Άρθρο 2 

Η παρ. 2 της 38/2-11 -2015 Πράξης Υπουργικού Συμ¬ 
βουλίου αντικαθίσταται ως εξής: Στις συνεδριάσεις του 
ΚΥ.Σ.ΚΟΙ.Π. προσκαλούνται, κατά περίπτωση και αναλό- 
γως των θεμάτων ημερήσιας διάταξης, προς ενημέρωση 
του οργάνου και διατύπωση απόψεων ή εισηγήσεων, και 
άλλα μέλη της Κυβέρνησης, καθώς και γενικοί ή ειδικοί 
Γραμματείς υπουργείων και γενικών ή ειδικών γραμματει¬ 
ών, πρόεδροι οργανισμών και εποπτευόμενων φορέων, 

εμπειρογνώμονες, υπηρεσιακοί παράγοντες και άλλα 
πρόσωπα, κατά την κρίση του Προέδρου του ΚΥ.Σ.ΚΟΙ.Π». 

Άρθρο 3 

Ηπαρ. 3 της 38/2-11-2015 Πράξης Υπουργικού Συμβου¬ 
λίου αντικαθίσταται ως εξής: «Το Κυβερνητικό Συμβούλιο 
Κοινωνικής Πολιτικής συνεδριάζει τακτικά μια φορά το 
μήνα και εκτάκτως, μετά από πρόσκληση του Προέδρου 
του. Βρίσκεται σε απαρτία, όταν παρίστανται πέντε (5) του¬ 
λάχιστον μέλη του. Κατά τη συνεδρίαση του Συμβουλίου 
τηρούνται πρακτικά. Οι αποφάσειςτου Συμβουλίου είναι 
συλλογικές κυβερνητικές αποφάσεις, οι οποίες υλοποιού¬ 
νται από τον καθ’ ύλην αρμόδιο Υπουργό, με την επιφύλα¬ 
ξη των άρθρων 2 περ. γ' και 16 παρ. 2 του π.δ. 63/2005». 

Άρθρο 4 

Η παρ. 4 της 38/2-11 -2015 Πράξης Υπουργικού Συμ¬ 
βουλίου, αντικαθίσταται ως εξής: 

«Το Συμβούλιο είναι αρμόδιο για: 
α) την επεξεργασία και προώθηση του προγράμματος 
κοινωνικής πολιτικής της Κυβέρνησης και των σχετικών 
μεταρρυθμίσεων, σε συνεργασία με τα συναρμόδια 
υπουργεία, 

β) τη χάραξη πολιτικών κοινωνικής ένταξης και κοι¬ 
νωνικής προστασίας, κατόπιν εισηγήσεως του Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης, 

γ) τη συστηματική παρακολούθηση και τον έλεγχο 
υλοποίησης του προγράμματος κοινωνικής πολιτικής 
της Κυβέρνησης και των σχετικών μεταρρυθμίσεων, 
δ) την αξιολόγηση των αποτελεσμάτων των προωθού¬ 
μενων πολιτικών στη βάση προκαθορισμένων στόχων, 
δεικτών και χρονοδιαγραμμάτων, 
ε) την ενίσχυση της συνοχής και συμπληρωματικότη- 
ταςτων πολιτικών που εφαρμόζουν οι υπουργοί - μέλη 
του ΚΥ.Σ.ΚΟΙ.Π, 

στ) την εξέταση των χρηματοδοτικών προβλέψεων 
και δεδομένων των προωθούμενων πολιτικών και με¬ 
ταρρυθμίσεων με στόχο τη διασφάλιση και την επάρκεια 
πόρων για τη συνέχειά τους, 
ζ) το σχεδίασμά διυπουργικών και διατομεακών δρά¬ 
σεων κοινωνικής πολιτικής, με συναρμοδιότητα περισ¬ 
σότερων υπουργείων, καθώς και τη συνεργασία με άλλα 
κυβερνητικά όργανα, 

η) τη συστηματική και συγκροτημένη ενημέρωση των 
πολιτών για τις κυβερνητικές προτεραιότητες και μεταρ¬ 
ρυθμίσεις στο πεδίο της κοινωνικής πολιτικής, 
θ) την επεξεργασία και λήψη αποφάσεων επί θεμάτων 
κυβερνητικής πολιτικής που τυχόν παραπέμπονται στο 
ΚΥ.Σ.ΚΟΙ.Π από το Υπουργικό Συμβούλιο και τον Πρω¬ 
θυπουργό». 

Άρθρο 5 

Η παράγραφος 5 της 37/2-11-2015 Πράξης Υπουρ¬ 
γικού Συμβουλίου αντικαθίσταται ως εξής: «Η γραμ¬ 
ματειακή υποστήριξη του Συμβουλίου παρέχεται από 
υπαλλήλους της Γενικής Γραμματείας της Κυβέρνησης». 

Άρθρο 6 

Η παράγραφος 6 της 38/2-11-2015 Πράξης Υπουργι¬ 
κού Συμβουλίου αναριθμείται σε παράγραφο 7. 


Άρθρο 7 

Στην 38/2-11-2015 Πράξη Υπουργικού Συμβουλίου 
προστίθεται παρ. 6, ως εξής: 

«Ο Συντονιστής του ΚΥ.Σ.ΚΟΙ.Π. έχει την ευθύνη συ¬ 
ντονισμού και λειτουργίας του οργάνου και ασκεί ιδίως 
τα εξής καθήκοντα: 

α) επικοινωνεί και συνεργάζεται με τους υπουργούς - 
μέλη του ΚΥ.Σ.ΚΟΙ.Π. και με το πολιτικό προσωπικό της 
Κυβέρνησης για θέματα αρμοδιότητας του οργάνου, 
καθώς και με τους μετέχοντες και τους εκάστοτε παρι- 
στάμενους στις συνεδριάσεις του οργάνου, 
β) έχει την ευθύνη επίβλεψης των επιτροπών και των 
ομάδων εργασίας, 

γ) προετοιμάζει τις συνεδριάσεις του ΚΥ.Σ.ΚΟΙ.Π., 
δ) καταρτίζει την ημερήσια διάταξη σε συνεργασία με 
τον Πρόεδρο του ΚΥ.Σ.ΚΟΙ.Π. και επιμελείται την έγκαιρη 
αποστολή των προσκλήσεων στα μέλη του και σε όλα 
τα πρόσωπα που μετέχουν ή και καλούνται κάθε φορά 
στις συνεδριάσεις του. 

ε) συνεργάζεται με τα αρμόδια Γραφεία της Γενικής 
Γραμματείας της Κυβέρνησης, 
στ) απευθύνεται για οποιεσδήποτε πληροφορίες και 
στοιχεία κρίνει αναγκαία προς διευκόλυνση του έργου 
του ΚΥ.Σ.ΚΟΙ.Π. στους αρμόδιους φορείς, υπουργεία και 
υπηρεσίες, που οφείλουν να τις παρέχουν χωρίς καθυ¬ 
στέρηση, 

ζ) παρακολουθεί την εφαρμογή των αποφάσεων του 
ΚΥ.Σ.ΚΟΙ.Π., ενημερώνοντας σχετικά τον Πρόεδρο και τα 
μέλη του οργάνου, καθώς και τους αρμόδιους υπουρ¬ 
γούς και αναπληρωτές υπουργούς, 
η) τηρεί αρχείο εισηγήσεων, καθώς και πρωτόκολλο 
εισερχομένων - εξερχόμενων εγγράφων, 
θ) προγραμματίζει την οργάνωση κάθε είδους εκδη¬ 
λώσεων του ΚΥ.Σ.ΚΟΙ.Π., 

ι) ασκεί τα καθήκοντα που τυχόν ανατίθενται σ' αυτόν 
με άλλες διατάξεις ή με απόφαση του οργάνου. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 
ΜΙΧΑΗΆ ΚΑΆΟΓΗΡΟΥ 


Πράξη 4 της 24-1-2017 (2) 

Τροποποίηση της 37/2-11 -2015 Πράξης Υπουρ¬ 
γικού Συμβουλίου «Ανασύσταση του Κυβερνητι¬ 
κού Συμβουλίου για την Οικονομική Πολιτική». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις των άρθρων 15 παρ. 2 και 90 του Κώ¬ 
δικα Νομοθεσίας για την Κυβέρνηση και τα Κυβερνητικά 
Όργανα (π.δ. 63/2005, Α' 98), 

β. την 37/2-11-2015 Πράξη Υπουργικού Συμβουλίου 
«Ανασύσταση του Κυβερνητικού Συμβουλίου για την 
Οικονομική Πολιτική» (ΑΊ 37), 
γ. το γεγονός ότι από τις διατάξεις της παρούσας πρά¬ 
ξης δεν προκαλείται πρόσθετη δαπάνη σε βάρος του 
κρατικού προϋπολογισμού, 
δ. την πρόταση του Πρωθυπουργού, αποφασίζει: 

Άρθρο 1 

Η παρ. 1 της 37/2-11 -2015 Πράξης Υπουργικού Συμ¬ 
βουλίου «Ανασύσταση του Κυβερνητικού Συμβουλίου 
για την Οικονομική Πολιτική» αντικαθίσταται ως εξής: 
«Συνιστάται Κυβερνητικό Συμβούλιο Οικονομικής Πο¬ 
λιτικής (ΚΥ.Σ.ΟΙ.Π.), στο οποίο μετέχουν ο Αντιπρόεδρος 
της Κυβέρνησης, ως Πρόεδρος, οι Υπουργοί Οικονομίας 
και Ανάπτυξης, Οικονομικών, Περιβάλλοντος και Ενέργει¬ 
ας, Υποδομών και Μεταφορών, Ναυτιλίας και Νησιωτικής 
Πολιτικής, Αγροτικής Ανάπτυξης και Τροφίμων, Τουρι¬ 
σμού, ο Υπουργός Επικράτειας, αρμόδιος για την Επιτρο¬ 
πή Συντονισμού Μεγάλων Έργων Υποδομής και για την 
Επιτροπή Συντονισμού Κυβερνητικής Πολιτικής για την 
ανάπτυξη και τις επενδύσεις, ο Υπουργός Επικράτειας, 
αρμόδιος για τη διασφάλιση της ενότηταςτης Κυβέρνη¬ 
σης και της συνοχής του κυβερνητικού έργου, καθώς και 
οι Αναπληρωτές Υπουργοί Οικονομίας και Ανάπτυξης 
και Οικονομικών, ως μέλη. Σε περίπτωση απουσίας ή 
κωλύματος, τον Πρόεδρο του ΚΥ.Σ.ΟΙ.Π. αναπληρώνει 
ο Υπουργός Οικονομικών, τους δε υπουργούς οι οριζό¬ 
μενοι απ’ αυτούς αναπληρωτές υπουργοί ή υφυπουργοί. 

Εάν δεν έχει διοριστεί Αντιπρόεδρος της Κυβέρνησης, 
ο Πρόεδρος του ΚΥ.Σ.ΟΙ.Π και ο αναπληρωτής του ορίζο¬ 
νται με απόφαση του Πρωθυπουργού από τα πρόσωπα 
του πρώτου εδαφίου. 

Στις συνεδριάσεις παρίσταται ο Γενικός Γραμματέας 
της Κυβέρνησης. Σε περίπτωση απουσίας ή κωλύματος 
αναπληρώνεται από έναν εκ των Προϊσταμένων των Γρα¬ 
φείων της Γενικής Γραμματείας της Κυβέρνησης. 

Καθήκοντα Γραμματέα ασκεί ο Συντονιστής. Ως Συ¬ 
ντονιστής ορίζεται με απόφαση του Προέδρου, η οποία 
δημοσιεύεται στην Εφημερίδα της Κυβερνήσεως, σύμ¬ 
βουλος ή ειδικός συνεργάτης ή μετακλητός υπάλληλος 
ή υπάλληλος αποσπασμένος στο Πολιτικό Γραφείο του 
Προέδρου του Συμβουλίου». 

Άρθρο 2 

Η παρ. 2 της 37/2-11 -2015 Πράξης Υπουργικού Συμ¬ 
βουλίου αντικαθίσταται ως εξής: «Στο ΚΥ.Σ.ΟΙ.Π. προ¬ 
σκαλούνται κατά περίπτωση και αναλόγωςτων θεμάτων 
ημερήσιας διάταξης, προς ενημέρωση του οργάνου και 
διατύπωση απόψεων ή υποβολή εισηγήσεων, και άλλα 
μέλη της Κυβέρνησης, καθώς και γενικοί ή ειδικοί γραμ¬ 
ματείς υπουργείων και γενικών ή ειδικών γραμματειών, 
πρόεδροι οργανισμών και εποπτευόμενων φορέων, 
εμπειρογνώμονες, υπηρεσιακοί παράγοντες και άλλα 
πρόσωπα, κατά την κρίση του Προέδρου». 

Άρθρο 3 

Η παρ. 3 της 38/2-11-2015 Πράξης Υπουργικού Συμ¬ 
βουλίου αντικαθίσταται ως εξής: «Το Κυβερνητικό Συμ¬ 
βούλιο Οικονομικής Πολιτικής συνεδριάζει τακτικά μια 


φορά το μήνα και εκτάκτως, μετά από πρόσκληση του 
Προέδρου του. Βρίσκεται σε απαρτία, όταν παρίστανται 
επτά (7) τουλάχιστον μέλη του. Κατά τη συνεδρίαση του 
Συμβουλίου τηρούνται πρακτικά. Οι αποφάσεις του Συμ¬ 
βουλίου είναι συλλογικές κυβερνητικές αποφάσεις, οι 
οποίες υλοποιούνται από τον καθ’ ύλην αρμόδιο Υπουρ¬ 
γό, με την επιφύλαξη των άρθρων 2 περ. γ’ και 16 παρ. 
2 του π.δ. 63/2005». 

Άρθρο 4 

Η παρ. 4 της 37/2-11 -2015 Πράξης Υπουργικού Συμ¬ 
βουλίου αντικαθίσταται ως εξής: «Το Συμβούλιο είναι 
αρμόδιο για: 

α) την επεξεργασία και προώθηση του προγράμματος 
της Κυβέρνησης για την οικονομική πολιτική, την ανά¬ 
πτυξη και τις σχετικές μεταρρυθμίσεις, σε συνεργασία με 
τα συναρμόδια υπουργεία, καθώς και τη συστηματική 
παρακολούθηση και τον έλεγχο υλοποίησής τους, 
β) την αξιολόγηση των αποτελεσμάτων των προωθού¬ 
μενων πολιτικών στη βάση προκαθορισμένων στόχων, 
δεικτών και χρονοδιαγραμμάτων, 
γ) την ενίσχυση της συνοχής και συμπληρωματικότη- 
ταςτων πολιτικών που εφαρμόζουν οι υπουργοί - μέλη 
του ΚΥ.Σ.ΟΙ.Π., 

δ) την εξέταση των χρηματοδοτικών προβλέψεων και 
δεδομένων των προωθούμενων πολιτικών και μεταρρυθ¬ 
μίσεων με στόχο τη διασφάλιση της βιωσιμότητάςτους, 
ε) το σχεδίασμά διυπουργικών και διατομεακών δρά¬ 
σεων οικονομικής πολιτικής, συναρμοδιότητας περισσό¬ 
τερων του ενός Υπουργείων, καθώς και τη συνεργασία 
με άλλα κυβερνητικά όργανα, 
στ) τη συστηματική και συγκροτημένη ενημέρωση 
των πολιτών για τις κυβερνητικές προτεραιότητες και 
μεταρρυθμίσεις στα πεδία της οικονομικής πολιτικής 
και της ανάπτυξης, 

ζ) την επεξεργασία και λήψη αποφάσεων επί θεμάτων 
κυβερνητικής πολιτικής που τυχόν παραπέμπονται στο 
ΚΥ.Σ.ΟΙ.Π από το Υπουργικό Συμβούλιο και τον Πρωθυ¬ 
πουργό». 

Άρθρο 5 

Η παράγραφος 5 της 37/2-11 -2015 Πράξης Υπουργι¬ 
κού Συμβουλίου αντικαθίσταται ως εξής: 

«Η γραμματειακή υποστήριξη του Συμβουλίου πα¬ 
ρέχεται από υπαλλήλους της Γενικής Γραμματείας της 
Κυβέρνησης». 

Άρθρο 6 

Οι παράγραφοι 6 και 7 της 37/2-11-2015 Πράξης 
Υπουργικού Συμβουλίου αναριθμούνται σε παραγρά¬ 
φους 7 και 8. 

Άρθρο 7 

Στην 37/2-11-2015 Πράξη Υπουργικού Συμβουλίου 
προστίθεται παρ. 6, ως εξής: 

«Ο Συντονιστής του ΚΥ.Σ.ΟΙ.Π. έχει την ευθύνη συντο¬ 
νισμού και λειτουργίας του οργάνου και ασκεί, ιδίως, τα 
εξής καθήκοντα: 

α) επικοινωνεί και συνεργάζεται με τους υπουργούς - 
μέλη του ΚΥ.Σ.ΟΙ.Π. και με το πολιτικό προσωπικό της Κυ- 

βέρνησης για θέματα αρμοδιότητας του οργάνου, καθώς 
και με τους μετέχοντες και τους εκάστοτε παριστάμενους 
στις συνεδριάσεις του οργάνου, 
β) έχει την ευθύνη επίβλεψης των επιτροπών και των 
ομάδων εργασίας που λειτουργούν στο πλαίσιο των αρ¬ 
μοδιοτήτων του, 

γ) προετοιμάζει τις συνεδριάσεις του ΚΥ.Σ.ΟΙ.Π., 
δ) καταρτίζει την ημερήσια διάταξη σε συνεργασία με 
τον Πρόεδρο και επιμελείται την έγκαιρη αποστολή των 
προσκλήσεων στα μέλη του και σε όλα τα πρόσωπα που 
μετέχουν ή και καλούνται κάθε φορά στις συνεδριάσεις 
του, 

ε) συνεργάζεται με τα αρμόδια Γραφεία της Γενικής 
Γραμματείας της Κυβέρνησης, 
στ) απευθύνεται για οποιεσδήποτε πληροφορίες και 
στοιχεία κρίνει αναγκαία προς διευκόλυνση του έργου 
του ΚΥ.Σ.ΟΙ.Π. στους αρμόδιους φορείς, υπουργεία και 
υπηρεσίες, που οφείλουν να τις παρέχουν χωρίς καθυ¬ 
στέρηση, 

ζ) παρακολουθεί την εφαρμογή των αποφάσεων του 
ΚΥ.Σ.ΟΙ.Π., ενημερώνοντας σχετικά τον Πρόεδρο και τα 
μέλη του οργάνου καθώς και τους αρμόδιους υπουργούς 
και αναπληρωτές υπουργούς, 
η) τηρεί αρχείο εισηγήσεων καθώς και πρωτόκολλο 
εισερχομένων - εξερχόμενων εγγράφων, 
θ) προγραμματίζει την οργάνωση κάθε είδους εκδη¬ 
λώσεων του ΚΥ.Σ.ΟΙ.Π., 

ι) ασκεί τα καθήκοντα που τυχόν ανατίθενται σ' αυτόν 
με άλλες διατάξεις, ή με απόφαση του Συμβουλίου». 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 


Πράξη 5 της 24-1-2017 (3) 

Τροποποίηση της 4/10-2-2012 Πράξης Υπουργι¬ 
κού Συμβουλίου «Σύσταση του Κυβερνητικού Συμ¬ 
βουλίου για τη μεταρρύθμιση της δημόσιας διοίκη¬ 
σης, των Ν.Π.Δ.Δ. και των Ο.Τ.Α.» (Υ.Ο.Δ.Δ. 64), όπως 
αυτή τροποποιήθηκε με τις 27/10-8-2012 (Υ.Ο.Δ.Δ. 
386), 14/16-7-2013 (Υ.Ο.Δ.Δ. 347) και 46/8-12-2015 
(Υ.Ο.Δ.Δ. 897) Πράξεις Υπουργικού Συμβουλίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

Ι.Τις διατάξεις: 

α) του άρθρου 82 παρ. 2 του Συντάγματος, 
β) των άρθρων 15 παρ. 2,16,25 παρ. 1 και 90 του Κώ¬ 
δικα Νομοθεσίας για την Κυβέρνηση και τα Κυβερνητικά 
όργανα (π.δ. 63/2005, Α' 98), 


2. το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

3. τις Πράξεις Υπουργικού Συμβουλίου: 

α) 4/10-2-2012 με θέμα «Σύσταση Κυβερνητικού Συμ¬ 
βουλίου για τη μεταρρύθμιση της δημόσιας διοίκησης, 
των Ν.Π.Δ.Δ. και των Ο.Τ.Α.» (Υ.Ο.Δ.Δ. 64), 

β) 27/10-8-2012 με θέμα «Τροποποίηση της 4/ 
10-2-2012 Π.Υ.Σ. "Σύσταση Κυβερνητικού Συμβουλί¬ 
ου για τη μεταρρύθμιση της δημόσιας διοίκησης, των 
Ν.Π.Δ.Δ. και των Ο.Τ.Α" (Υ.Ο.Δ.Δ. 64)» (Υ.Ο.Δ.Δ. 386), 

γ) 14/16-7-2013 με θέμα «Τροποποίηση της 27/ 
10-8-2012 Π.Υ.Σ. "Τροποποίηση της 4/10-2-2012 Π.Υ.Σ. 
"Σύσταση Κυβερνητικού Συμβουλίου για τη μεταρρύθ¬ 
μιση της δημόσιας διοίκησης, των Ν.Π.Δ.Δ. και των Ο.Τ.Α 
(Υ.Ο.Δ.Δ. 64)" (Υ.Ο.Δ.Δ. 386)» (Υ.Ο.Δ.Δ. 347), 

δ) 46/8-12-2015 με θέμα «Τροποποίηση της 4/ 
10-2-2012 Π.Υ.Σ. "Σύσταση Κυβερνητικού Συμβουλί¬ 
ου για τη μεταρρύθμιση της δημόσιας διοίκησης, των 
των ν.π δ.δ. και των Ο.Τ.Α" (ΥΟΔΔ 64), όπως αυτή τρο¬ 
ποποιήθηκε με τις 27/10-8-2012 (Υ.Ο.Δ.Δ. 386) και 14/ 
16-7-2013 (Υ.Ο.Δ.Δ. 347) Πράξεις Υπουργικού Συμβου¬ 
λίου» (Υ.Ο.Δ.Δ. 897), 

4. το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, 

5. τη σχετική πρόταση του Πρωθυπουργού, αποφα¬ 
σίζει: 

Άρθρο 1 

Το άρθρο 1 της 4/10-2-2012 Π.Υ.Σ., όπως αυτό αντι- 
καταστάθηκε με το άρθρο 1 της 27/10-8-2012 Π.Υ.Σ., 
το άρθρο 1 της 14/16-7-2013 Π.Υ.Σ. και το άρθρο 1 της 
46/8-12-2015 Π.Υ.Σ, αντικαθίσταται ως εξής: 

«Άρθρο 1 

1. Συνιστάται Κυβερνητικό Συμβούλιο Μεταρρύθμι¬ 
σης της δημόσιας διοίκησης, των Ν.Π.Δ.Δ. και των Ο.Τ.Α., 
στο οποίο μετέχουν ο Πρωθυπουργός, ως Πρόεδρος, 
οι Υπουργοί Εσωτερικών, Οικονομίας και Ανάπτυξης, 
Ψηφιακής Πολιτικής, Τηλεπικοινωνιών και Ενημέρω¬ 
σης, Οικονομικών, Διοικητικής Ανασυγκρότησης, και ο 
Υπουργός Επικράτειας, αρμόδιος για την υποστήριξη 
των ενεργειών και των δράσεων του Πρωθυπουργού που 
αποβλέπουν στη διασφάλιση της ενότητας της Κυβέρνη¬ 
σης και της συνοχής του κυβερνητικού έργου, ως μέλη. 

2. Το Κυβερνητικό Συμβούλιο Μεταρρύθμισης, ενερ¬ 
γώντας στο πλαίσιο των αποφάσεων και κατευθύνσεων 
του Υπουργικού Συμβουλίου και του Πρωθυπουργού, 
είναι αρμόδιο για τη διαμόρφωση πολιτικών σχετικά 
με τη βελτίωση της οργάνωσης, της λειτουργίας και 
της αποτελεσματικότητας, καθώς και για την άμεση και 
αποτελεσματική αξιολόγηση των υπηρεσιών και των 

φορέων της δημόσιας διοίκησης, των Ν.Π.Δ.Δ. και των 
Ο.Τ.Α. και τη λήψη αποφάσεων στα θέματα αυτά. 

3. Στο Κυβερνητικό Συμβούλιο Μεταρρύθμισης μπορεί 
να μετέχουν, εκτός των προαναφερομένων και οι εκά- 
στοτε αρμόδιοι Υπουργοί ανάλογα με το προς συζήτηση 
θέμα. 

4. Το Κυβερνητικό Συμβούλιο Μεταρρύθμισης συνε¬ 
δριάζει ύστερα από πρόσκληση του Προέδρου του, με 
εισηγητή τον Υπουργό Διοικητικής Ανασυγκρότησης. 

5. Η γραμματειακή υποστήριξη του Κυβερνητικού 
Συμβουλίου Μεταρρύθμισης παρέχεται από το πολιτικό 
γραφείο του Υπουργού Διοικητικής Ανασυγκρότησης». 

Άρθρο 2 

Οι παρ. 2, 3,4,5 του άρθρου 2 της 4/10-2-2012 Π.Υ.Σ., 
όπως αυτές αντικαταστάθηκαν με το άρθρο 2 της 27/ 
10-8-2012 Π.Υ.Σ. και το άρθρο 2 της 46/8-12-2015 Π.Υ.Σ., 
αντικαθίσταται ως εξής: 

«2. Μέλη της Ομάδας Υποστήριξης της Μεταρρύθ¬ 
μισης είναι: α) ο Γενικός Γραμματέας του Υπουργείου 
Εσωτερικών, β) ο Γενικός Γραμματέας του Υπουργείου 
Διοικητικής Ανασυγκρότησης, γ) ο Γενικός Γραμματέας 
του Υπουργείου Οικονομίας και Ανάπτυξης, δ) ο Γενικός 
Γραμματέαςτου Υπουργείου Ψηφιακής Πολιτικής,Τηλε¬ 
πικοινωνιών και Ενημέρωσης, ε) ο Γενικός Γραμματέας 
του Υπουργείου Οικονομικών, στ) ο Γενικός Γραμματέας 
του Πρωθυπουργού, ζ) ο Πρόεδροςτου Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.). 


3. Επικεφαλής της Ομάδας Υποστήριξης της Μεταρ¬ 
ρύθμισης ορίζεται ο Γενικός Γραμματέας του Υπουργείου 
Διοικητικής Ανασυγκρότησης. 

4. Η Ομάδα Υποστήριξης της Μεταρρύθμισης επικου- 
ρείται από: 

α) έναν (1) ειδικό σύμβουλο - συνεργάτη του Υπουργού 
Διοικητικής Ανασυγκρότησης, β) έναν (1) ειδικό σύμβου¬ 
λο - συνεργάτη του Υπουργού Οικονομικών, προερχό¬ 
μενο από το Γενικό Λογιστήριο του Κράτους, γ) έναν (1) 
εμπειρογνώμονα, που ορίζεται με απόφαση του Πρω¬ 
θυπουργού, δ) ένα (1) σύμβουλο του Πρωθυπουργού. 

5. Η γραμματειακή υποστήριξη παρέχεται από το γρα¬ 
φείο του Γενικού Γραμματέα του Υπουργείου Διοικητικής 
Ανασυγκρότησης.» 

Άρθρο 3 

Κατά τα λοιπά ισχύει η 4/10-2-2012 Π.Υ.Σ., όπως τρο¬ 
ποποιήθηκε με τις 27/10-8-2012, 14/16-7-2013 και 46/ 
8-12-2015 Πράξεις Υπουργικού Συμβουλίου. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 

ΜΙΧΑΗΛ ΚΑΛΟΓΗΡΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙρά6$Ι<.6ΐ@6ΐ.9ΐ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3Π13$ΐ6Ι < .6ΐ@6ΐ.9Ι ι 

Πληροφορίες για γενικό πρωτόκολλο 
και αλληλογραφία: 9ΐΉΠΐιπ3ΐ6ί3@6ΐ.9Γ 


























